Nr. 4.773 / 18.05.2023

**ANUNȚ/INVITAȚIE DE PARTICIPARE LA OFERTARE**

pentru atribuirea contractului de servicii de consultanță

Patriarhia Română intenționează să acceseze fonduri nerambursabile prin programele operaționale aferente perioadei de programare 2021-2027 pentru realizarea unui centru de tineret în localitatea Pantelimon, jud. Ilfov. În acest scop dorește să achiziționeze servicii de consultanță pentru scrierea proiectului *„Construire Centru de activități cu tineretul – Sfântul Ilie Tesviteanul”*.

**SPECIFICAȚII TEHNICE**

**I. INFORMAŢII GENERALE**

**1.1. Informații despre Beneficiar**

**Denumire beneficiar:** Patriarhia Română

**Adresa:** Bd. Regina Maria nr. 1, sector 4, mun. București

**Persoană de contact:** Florin Marica

**Telefon:** 0724.374.194

**E-mail:** florinmarica@patriarhia.ro

**1.2. Denumirea obiectivului de investiții:**

*„Construire Centru de activități cu tineretul – Sfântul Ilie Tesviteanul”:* reabilitare clădiri existente, construcții noi, demolare clădiri existente, amenajare exterioară incintă, utilități, împrejmuire, Str. Răscoalei, nr. 3-5, localitatea Pantelimon, jud. Ilfov.

**II. INFORMAȚII DESPRE OBIECTIVUL DE INVESTIȚII**

Centru de activități cu tineretul „Sfântul Ilie Tesviteanul” va fi un Complex reprezentativ și modern ce are ca scop realizarea unui spațiu pentru comunitatea de tineri și copii – un spațiu al comuniunii și comunicării. Centrul va fi locul în care se vor desfășura activități și evenimente cultural–educative și de recreere, cu spații atractive pentru tineri și copii.

În cadrul acestui Complex se vor putea organiza antrenamente, competiții sportive, competiții culturale, implementarea celor mai bune practici și schimburi de idei constructive, inițiere și implementare proiecte noi. Activitatea Centrului se va desfășoară atât la interior – în corpurile de clădire existente care se vor păstra și consolida, reabilita și refuncționaliza și în cele care se propun a se construi – precum și la exterior, pe zone de activități special amenajate.

**III. INFORMAȚII PRIVIND OBIECTUL ACHIZIȚIEI**

**3.1. Denumirea achiziției**

**Servicii de consultanță scriere proiect**

**Cod CPV:** 79411000-8 - Servicii generale de consultanță în management (Rev.2)

**3.2. Valoarea totală estimată a achiziției: 600.000,00 lei fără TVA.**

**Garanție de participare:** nu se solicită.

**Garanției de bună execuție:** nu se solicită.

**3.3. Descrierea principalelor activități**

Serviciile de consultanță scriere/elaborare proiect constau în cel puțin următoarele acțiuni:

- identificarea surselor de finanțare nerambursabile disponibile in conformitate cu obiectivele si valoarea proiectului de investiții „Construire Centru de activități cu tineretul – Sfântul Ilie Tesviteanul”

- elaborarea cererii de finanțare în conformitate cu prevederile ghidului specific;

- completarea declarațiilor aferente cererii de propuneri de proiecte;

- realizarea bugetului proiectului si încadrarea acestuia in valoarea finanțabila conform ghidului solicitantului;

- verificarea încadrării în categoria eligibil/neeligibil a cheltuielilor propuse de către proiectanți in cadrul devizului general rezultat din elaborarea documentației tehnice DALI/SF;

- realizarea planului de achiziții;

- realizarea Analizei cost beneficiu;

- Prestatorul va asigura asistență Beneficiarului (achizitorului) la încărcarea proiectului pe portalul MySMIS/altă platformă/portal în funcție de programul de finanțare;

- Prestatorul va răspunde la solicitările de clarificări ale AM/OI referitoare la documentația ce face obiectul contractului de servicii de consultanță.

**Obligații privind modificarea/revizuirea documentațiilor ce fac obiectul contractului de servicii**

Prestatorul va avea obligația ca în prețul acceptat al contractului să modifice sau revizuiască sau să actualizeze documentația ce face obiectul contractului de servicii de consultanță, indiferent dacă acest lucru se datorează culpei sale sau nu, cu sau fără modificarea indicatorilor tehnico-economici și ori de câte ori Achizitorul îi va solicita. Documentația va fi actualizată în urma evaluării, prezentându-se documentația finală, completă, varianta consolidată. Prestatorul are obligația actualizării acesteia, fără costuri suplimentare pentru Achizitor.

**3.4. Termene de prestare a serviciilor și de furnizare a livrabilelor**

**Data de începere și perioada de derulare**

Prestarea serviciilor începe la data semnării contractului de achiziție de către ambele părți, sub rezerva existenței ghidului solicitantului publicat de finanțator, în consultare sau varianta finală si in baza ordinului de începere a prestării serviciilor emis de către Achizitor.

Termenul pentru pregătirea, elaborarea și aprobarea documentațiilor este de **maximum 1 lună de la data** **ordinului de începere a prestării serviciilor emis de către Achizitor.**

Prelungirea termenului de prestare a serviciilor este posibilă numai pe baza unor justificări foarte bine întemeiate și în condițiile producerii unor evenimente deosebite ori apariției unor situații neimputabile părților. Extinderea duratei contractului nu implică modificarea bugetului stabilit.

**3.5. Cerințe referitoare la personal**

Prestatorul trebuie să aibă capacitatea de a furniza resursele necesare în vederea îndeplinirii activităților solicitate prin prezenta documentație – specificații tehnice și pentru atingerea obiectivelor prevăzute, la standardele impuse, în intervalul de timp solicitat.

Pe toata durata contractului, Prestatorul va lua toate măsurile necesare pentru a preveni orice situație de natură să compromită realizarea activităților contractuale. Acesta se va asigura și va urmări ca toți membri echipei sale să cunoască foarte bine și să înțeleagă cerințele, scopul și obiectivele contractului.

Pentru realizarea activităților din contractul de servicii de consultanță ofertantul va pune la dispoziție minimum următorii experți cheie principali:

**- coordonator/manager de proiect;**

**- expert accesare fonduri nerambursabile;**

**- expert financiar.**

**Ofertantul poate propune și alți experți în funcție de cum consideră necesar.**

**Atribuțiile și responsabilitățile experților propuși, fără a se limita la:**

- elaborarea strategiei de proiect: definirea activităților și a subactivităților, corelarea cu resursele și rezultatele așteptate si încadrarea in prevederile ghidului solicitantului;

- redactarea componentelor cererii de finanțare: definirea obiectivelor, contextul și justificarea solicitării, estimarea resurselor și elaborarea bugetului, precum și a planului de achiziții;

- completarea declarațiilor aferente cererii de propuneri de proiecte;

- asistarea Achizitorului în procesul de încărcare a documentelor proiectului pe platforma electronică a finanțatorului;

- urmărirea procesului de evaluare și de contractare;

-elaborarea răspunsului la solicitările de clarificări primite din partea evaluatorilor finanțatorului;

Toate documentele vor fi elaborate in conformitate cu prevederile ghidului specific aferent liniei de finanțare identificate.

**Cerințe minime obligatorii pentru personalul implicat în realizarea serviciilor**

**Experiența persoanelor responsabile de prestarea serviciilor de consultanță scriere proiect:**

**a) coordonator/manager de proiect**

Experiența profesională specifică: a participat în calitate de lider de echipă/manager de proiect/coordonator/director de proiect în cel **puțin un proiect/contract similar** finanțat din fonduri nerambursabile;

**b) expert accesare fonduri nerambursabile**

Experiența profesională specifică:

Experiența profesională specifică: a oferit consultanță în scrierea/elaborarea de proiecte/documentații similare sau a participat în calitate de expert în **cel puțin un proiect/contract similar.**

**c) expert financiar**

Experiența profesională specifică: a participat în calitate de expert/consultant/specialist financiar în cel **puțin un proiect/contract similar** finanțat din fonduri nerambursabile în care a elaborat analiza cost beneficiu;

Pentru experții propuși, Ofertantul va prezenta următoarele documente:

- CV semnat de titular;

- diplome/certificate/atestate/alte documente echivalente din care să rezulte calificările profesionale necesare în îndeplinirea sarcinilor impuse de postul ocupat ;

- contracte prestări servicii/recomandări din partea beneficiarilor/decizii de numire/ contracte individuale de munca/fișe de post sau alte documente echivalente din care să rezulte îndeplinirea cerințelor legate de experiența profesională specifică solicitată.

*Precizare: Un expert poate fi nominalizat pentru una sau mai multe poziții, dar nu poate fi nominalizat pentru toate pozițiile solicitate.*

Personalul solicitat de Achizitor reprezintă o cerință minimă obligatorie pentru prestarea serviciilor care fac obiectul prezentelor specificații tehnice.

Prestatorul are obligația de a susține echipa de proiect prin oricare alți specialiști necesari pentru buna îndeplinire a serviciilor, fără costuri suplimentare din partea autorității contractante.

**3.6. Modalitatea de stabilire și alegere a ofertei câștigătoare**

Ținând cont de complexitatea contractului de servicii ce urmează a fi atribuit și specificitatea serviciilor a fi prestate de către Prestator, Achizitorul va stabili și alege oferta câștigătoare ca fiind oferta care îndeplinește cerințele tehnice și prezintă avantaje față de acestea, la un raport calitate/preț competitiv. În acest scop, pentru evaluarea ofertelor, au fost stabiliți următorii factori de evaluare și modalitatea de punctare:

***3.6.1. Avantaje financiare***

Factorul „Preț” - pentru care se va acorda un punctaj maxim de 40 puncte.

Algoritm de calcul

Punctajul se acordă astfel:

1. Pentru cel mai scăzut dintre prețuri se acordă punctajul maxim alocat;

2. Pentru celelalte prețuri ofertate punctajul P(n) se calculează proporțional, astfel:

P(n) = (Preț minim ofertat / Preț n) x punctaj maxim alocat.

***3.6.2. Avantaje tehnice***

Factorul „Componenta tehnică” pentru care se va acorda un punctaj de maxim 60 puncte, cu următorii subfactori:

| **Nr. crt.** | **Factor de evaluare** | **Punctaj maxim** | **Algoritm** |
| --- | --- | --- | --- |
|  | **EXPERIENȚA PROFESIONALĂ A EXPERȚILOR** | **60** |  |
| **1** | **coordonator/manager de proiect** | | |
| Participarea în minim 1 un proiect/contract, dus la bun sfârșit, în calitate de lider de echipă/manager de proiect/ coordonator/director de proiect. | 20 | Niciun contract – neconform  1 contract – 0 puncte  2 – 5 contracte – 5 puncte  6 - 10 contracte – 15 puncte  Mai mult de 10 contracte – 20 puncte |
| **2** | **expert accesare fonduri structurale și de coeziune europene** |  |  |
| Participarea în minim 1 un proiect/contract, dus la bun sfârșit, în calitate de expert accesare fonduri nerambursabile | 20 | Niciun contract – neconform  1 contract – 0 puncte  2 – 5 contracte – 5 puncte  6 - 10 contracte – 15 puncte  Mai mult de 10 contracte – 20 puncte |
| **3** | **expert financiar** | | |
| Participarea în minim 1 un proiect/contract (în care a elaborat analiza cost beneficiu), dus la bun sfârșit, în calitate de expert/consultant/specialist financiar | 20 | Niciun contract – neconform  1 contract – 0 puncte  2 – 5 contracte – 5 puncte  6 - 10 contracte – 15 puncte  Mai mult de 10 contracte – 20 puncte |

**Punctaj componenta tehnică** = Punctaj subfactor 1 + Punctaj subfactor 2 + Punctaj subfactor 3.

Punctajul total = Punctaj propunere financiară + Punctaj componenta tehnică

În cazul în care două sau mai multe oferte sunt clasate pe primul loc, cu punctaje egale, departajarea se va face având în vedere punctajul obținut la factorii de evaluare în ordinea descrescătoare a ponderilor acestora. În situația în care egalitatea se menține, Achizitorul are dreptul să solicite noi propuneri financiare și oferta câștigătoare va fi desemnată cea cu propunerea financiară cea mai mică.

**4. Locul de prestare a serviciilor din cadrul contractului**

Serviciile prevăzute în cadrul contractului de servicii de consultanță se desfășoară la următoarele sedii: sediul Prestatorului și la locul de implementare a proiectului din localitatea Pantelimon, Str. Răscoalei nr. 3-5, jud. Ilfov (dacă este cazul).

Derularea contractului de servicii de consultanță presupune deplasări ori de câte ori este nevoie sau la cererea Achizitorului (beneficiarului). În cazul deplasărilor, Prestatorul trebuie să asigure pentru echipa sa, pe toată durata deplasărilor, întreaga logistică și echipamentul necesar. Costurile implicate de aceste activități sunt considerate ca incluse în prețul contractului. Costurile cu consumabilele legate de redactarea, multiplicarea și transmiterea documentației, precum și ale oricăror materiale, rapoarte etc. elaborate de experți sunt considerate ca incluse în prețul contractului.

**5. Modalități și condiții de plată**

Plata pentru serviciile prestate se va face după obținerea finanțării și semnarea contractului cu instituția finanțatoare.

Achizitorul va efectua plata în baza facturii fiscale, după încheierea procesul verbal de recepție a serviciilor.

În situația în care Achizitorul (Beneficiarul) nu are buget disponibil, acesta va efectua plăți către furnizori utilizând mecanismele de plată a cheltuielilor în cadrul contractelor de finanțare, care se realizează în conformitate cu prevederile programului de finanțare.

**TERMENE ȘI MODALITĂȚI DE TRANSMITERE A OFERTELOR**

**Termen limita de transmitere a ofertelor**: **25.05.2023, ora 16.00, inclusiv**

**Modalitatea și locul de transmitere a ofertelor**:

Oferta și toate documentele solicitate, vor fi semnate de cătrereprezentantul legal/ împuternicit al operatorului economic și vor fi transmise în format electronic **sau** format fizic (tipărit), astfel:

- în format electronic, către adresa de e-mail: florinmarica@patriarhia.ro.

- în format tipărit, către: Patriarhia Română, în atenția: Pr. Florin Marica, Calea Șerban Vodă nr. 31, ap. 9, sector 4, mun. București.

**Nu se accepta** oferte parțiale/variante/oferte alternative.

**Modul de prezentare a ofertei**

**Operatorii economici vor prezenta, următoarele documente:**

**a) Declarație conform căreia ofertantul nu se află în situația unui conflict de interese**

**Formularul nr. 1 - Declarație pe proprie răspundere** conform căreia ofertantul nu se află în situația unui conflict de interese.

În situația în care din documentele solicitate reiese că ofertantul se află într-una din situațiile prevăzute la art. 14 din OUG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, acesta va fi exclus de la procedura pentru atribuirea contractului de servicii.

În cazul asocierilor, fiecare membru al asocierii va depune această declarație.

**b) Declarație privind respectarea normelor de sănătate, securitate și protecția muncii - Formularul nr. 2**

**c) Propunerea financiară** - Formular de ofertă **(Formularul nr. 3);**

Valabilitatea ofertei va fi specificată în Formularul de ofertă – și va fi de minim 30 de zile de la data limita pentru transmiterea ofertelor.

**d) Certificatul constatator emis de ONRC,** în copie, care sa ateste domeniul / domeniile de activitate autorizat(e) al(e) ofertantului si corespondenta acestora cu obiectul contractului.

Obiectul contractului trebuie să aibă corespondență în codul / codurile CAEN din certificatulconstatator prezentat de ofertant. Informațiile cuprinse in Certificatul constatator trebuie sa fie reale / actuale / valide la data prezentării acestuia. Operatorii economici ce depun oferta trebuie sa dovedească o formă de înregistrare în condițiile legii din țara de rezidentă, să reiasă ca operatorul economic este legal constituit, ca nu se află în niciuna dintre situațiile de anulare a constituirii.

Operatorii economici care depun ofertă trebuie să dovedească faptul că au capacitatea de exercitare a activității profesionale în ceea ce privește realizarea activităților economice care fac obiectul contractului.

**e)** **Propunerea tehnică** elaborată în conformitate cu toate cerințele minime solicitate în prezentul document.

Propunerea tehnică va fi întocmită astfel încât să asigure posibilitatea verificării corespondenței acesteia cu specificațiile din prezenta documentație – specificații tehnice.

Propunerea tehnică trebuie să îndeplinească condițiile de asigurare a calității, de protecția a mediului și toate obligațiile referitoare la condițiile de muncă și protecția muncii stabilite prin legislația și normativele în vigoare.

Propunerea tehnică va fi însoțită de:

- **CV semnat de titular** **pentru experții** solicitați de Achizitor în prezenta documentație – specificații tehnice;

- **diplome/certificate/atestate/alte documente echivalente** din care să rezulte îndeplinirea cerințelor privind calificările profesionale;

- contracte prestări servicii/recomandări din partea beneficiarilor/decizii de numire/ contracte individuale de munca/fișe de post sau alte documente echivalente din care să rezulte îndeplinirea cerințelor privind experiența profesională;

- **declarație de disponibilitate sau acordul persoanelor,** semnată de fiecare persoană.

În măsura în care există asociați, terți susținători sau subcontractanți, vor fi depuse ***Acordurile de asociere, acordurile de subcontractare sau Angajamentul de susținere,*** dacă este cazul. Asociații și subcontractanții, dacă există, vor prezenta, de asemenea, ***Certificatul constatator emis de ONRC*** care sa ateste domeniul / domeniile de activitate autorizat(e) al(e) ofertantului și corespondența acestora cu obiectul contractului. De asemenea, în măsura în care există asociați, terți susținători sau subcontractanți, aceștia vor depune ***Declarația privind neîncadrarea în situația unui conflict de interese*** și ***Declarație privind respectarea normelor de sănătate, securitate și protecția muncii.***

Eventualele solicitări de clarificări privind prezenta achiziție vor fi transmise pe adresa florinmarica@patriarhia.ro, în format editabil, cel târziu până la data de **23.05.2023, ora 16.00.**

**6. Alte aspecte în legătură cu derularea contractului**

**RISCURI**

În pregătirea ofertei, operatorii economici trebuie să aibă în vedere riscurile ce pot apărea în derularea contractului de prestări servicii. Ofertantul va trebui să ia în considerare resursele de timp, financiare sau de altă natură necesare evitării/diminuării efectelor riscurilor menționate.

Riscuri care pot fi identificate la momentul elaborării specificațiilor tehnice și riscuri care pot apărea în derularea contractului:

⮚ dificultăți de colaborare și comunicare între factorii interesați implicați;

⮚ datele și informațiile necesare desfășurării serviciilor comunicate de către Achizitor (beneficiar) nu sunt suficiente pentru îndeplinirea cerințelor solicitate prin specificațiilor tehnice;

⮚ adăugarea de activități/solicitări de informații noi, în funcție de progresul activităților.

**PRINCIPII ORIZONTALE**

Echipa de proiect va fi constituită din membrii care cunosc și respectă politica egalității de gen, de șanse și a nediscriminării, astfel încât toate persoanele implicate în proiect vor fi tratate cu respect indiferent de rasă, naționalitate, etnie, limbă, religie, categorie socială, convingeri, gen, orientare sexuală, vârstă, handicap, boală cronică necontagioasă, infectare HIV, apartenență la o categorie defavorizată, orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condițiile de egalitate a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural, orice alte domenii ale vieții publice.

Termenii utilizați în documentele proiectului pentru denumirea diverselor roluri se înțeleg atât la feminin, cât și la masculin.

**PROTECȚIA MEDIULUI**

Toate acțiunile derulate în scopul îndeplinirii contractului de prestări servicii trebuie să aibă în vedere prevenirea producerii de deșeuri, de exemplu prin alegerea celor mai bune tehnologii. Dacă evitarea producerii de deșeuri nu este întotdeauna posibilă, atunci trebuie minimizată cantitatea de deșeuri generată prin reutilizare, reciclare și valorificare energetică. Astfel, colectarea selectivă a deșeurilor în vederea valorificării acestora contribuie la reducerea cantității de deșeuri ce sunt eliminate prin depozitare. Etapa de eliminare a deșeurilor trebuie aplicată numai după ce au fost folosite la maxim toate celelalte mijloace, în mod responsabil, astfel încât să nu producă efecte negative asupra mediului.

**Notă:**

*Cerințele tehnice definite la nivelul prezentului document sau a altor documente complementare, prin trimiterea standardelor, la un anumit producător, la mărci, brevete, tipuri, la o origine sau la o producție/metodă specifică de fabricație/prestare/execuție, vor fi înțelese ca fiind însoțite de mențiunea ”sau echivalent”.*